Kjell Aartun

Kjell Aartun (1925–2023) var en norsk teolog og filolog. Han var statsstipendiat i semittisk språk- og kulturvitenskap fra 1983. Aartun var kjent for forskning på flere semittiske språk, ikke minst doktorgraden og flere andre arbeider om ugarittisk, samt arbeider innen gammelarabisk og gammelhebraisk. Fra 1990-tallet har han også blitt kjent for flere kontroversielle runetolkninger og teorier om semittiske folkevandringer til Norge, som har blitt beskrevet som pseudovitenskapelige av norske forskningsmiljøer.

Han er bestefar til sangerinnen Susanne Sundførintervju med Sundfør i VG, 10.03.2007.

 Biografi 
Aartun ble født på Bjergøy på Sjernarøy som nummer åtte i en søskenflokk på ni på gården Skjelsnes, der de drev med grønnsaker, kyr, sau og gris.

17 år gammel begynte han på Jæren folkehøyskole på Klepp og året etter på Rogaland landsgymnas på Bryne. Tyskerne tok en del av skolen til militærforlegning og han fortsatte på Voss offentlige landsgymnas i latinklassen. Interesse for språk ble vekket her og han leste latin, gresk og tysk. I 1947 ble han immatrikulert ved Universitetet i Oslo og tok embetseksamen i teologi (1954), gresk bifag (1956) og magistergrad i semittiske språk. Så fulgte studier av babylonsk-assyrisk, ugarittisk, hebraisk, arameisk, arabisk og etiopisk språk og kultur. Han fikk studentstipend fra Israel (1951) ved det hebraiske universitetet i Jerusalem.

Tilbake på Universitetet i Oslo startet hans aktive forskertid under professor Harris Birkeland med studier av den bestemte artikkel på arameisk, konsentrert rundt verbets to hovedformer. Han var universitetsstipendiat (1956–1961), forskningsstipendiat og universitetslektor i semittisk og styrer av semittisk institutt (1962–1965). Etter utgivelse av Zur Frage altarabischer Tempora på tysk fikk han et dosentstipend ved Freie Universität i Berlin (1965–1968). Han ble utvalgt som taler på årsfesten i Bonn for 6000 stipendiater fra hele verden.

Etter hans lærer Harris Birkelands uventede bortgang i 1961 opphørte Aartuns stilling i Oslo og han fikk ansettelse som lektor og senere førsteamanuensis i kristendomskunnskap på Stavanger lærerhøgskole (1969–1983). På kveldstid fortsatte han med ugarittiske studier. I 1982 mottok han Rogaland Akademis pris for forskning innenfor semittisk språkvitenskap.

Under innvilget dosentstipend ved det hebraiske universitet i Jerusalem (1971 og 1974) ferdiggjorde han boken Die Partikeln des Ugaritischen Teil I, utgitt med støtte fra tysk forskningsråd. Han fikk også innvilget permisjon fra lærerhøgskolen som dosent i semittiske språk ved Lunds universitet i Skåne (1976–1978). Her fikk han ferdiggjort Teil II. Han skrev en rekke vitenskapelige artikler, holdt 17 internasjonale foredrag og ble i 1978 dr.philos. ved Universitetet i Oslo.

 Teorier innen runologi og minoisk kultur 
På begynnelsen av 1990-tallet utga Aartun en rekke bøker innen runologi og minoisk kultur som ble oppfattet som kontroversielle. I korthet går hans teorier ut på at alle runeinskripsjoner fra vikingtid og eldre, slik som i Osebergfunnet, er skrevet på et semittisk språk, delvis med hieroglyfer og Linear A-tegn,Jarnæs, J (1999): Før Kongsberg ble til, Kronos Media, ISBN 82-995158-0-7 og at innholdet er sterkt erotiske tekster som refererer seg til en orientalsk fruktbarhetskultus.Aartun, K (1994): Runer i kulturhistorisk sammenheng: En fruktharhetskultisk tradisjon. Pax forlag, Oslo. ISBN 82-530-1677-8 Ut fra dette mener han at Norge ble befolket av semittiske stammer i 2000 f.Kr, og at disse ble så dominerende at språk og kultur var semittisk fram til språket ble erstattet av norrønt rundt år 800 e.Kr, uten å etterlate seg spor. Urnordisk språk (som delvis er rekonstruert ved hjelp av runesteinene) har følgelig aldri eksistert.Aartun, K. (2004): Et forskerliv i Janteland. Kolofon, Oslo ISBN 978-82-300-0222-3 . Sammendrag av boka  Videre mener han at også den eldre minoiske kulturen var semittisk,Aartun, K (1992): Die Minoische Schrift, Band I. Harrassowitz Verlag, Wiesbaden og at han har løst to av skriftforskningens største mysterier,Robinson, A. (1995): The Story of Writing, Thames and Hudson, London Linear A og Faistos-diskosen.Aartun, K (1997): Die Minoische Schrift, Band II. Harrassowitz Verlag, WiesbadenAartun, K (1992): Diskos fra Faistos. Agora, Journal for metafysisk spekulasjon, Årgang 10, nr 4. Aschehoug forlag, Oslo Tesene fremsettes bl.a. i det omfattende tobindsverket Die Minoische Schrift, utgitt på det anerkjente akademiske forlaget Harrassowitz Verlag med støtte fra Norges forskningsråd.

Aartuns runetolkninger og hans teorier om semittiske folkevandringer til Norge har møtt sterk motstand fra norske forskere,Søderlind, D. (2004): Snuskete runesteiner . Forskning.no og av fagmiljøene har han blitt beskyldt for å drive pseudovitenskap.Stalsberg, A. (2006): Ytringsfrihet og påstått vitenskap – et dilemma?  Nettstedet Skepsis Internasjonalt var han en av mange som mente at de har dechiffrert Linear A og Faistos-diskosen.

 Utmerkelser og æresbevisninger 

Aartun var medlem av Det Norske Videnskaps-Akademi fra 1986. Han ble tildelt Rogaland Akademis pris, er medlem av Deutsche Morgenländische Gesellschaft, og mottok i august 2001 Kongens fortjenstmedalje i gull for fremragende vitenskapelig arbeid innenfor gammelsemittisk språk og kultur.

 Litteratur 
 Sambok 25 bøker av Aartun
 Norart 10 artikler av/om Aartun

 Referanser 

 Eksterne lenker 
 forskningsrådet Bladet «Forskning» (nr 6, 1994) om kritikk av boka Runer i kulturhistorisk sammenheng
 forskningsrådet Bladet «Forskning» (nr 1, 1995) Kjell Aartun svarer på kritikken av boka Runer i kulturhistorisk sammenheng
 forskning.no Om kritikk av boka Runer i kulturhistorisk sammenheng. 2004. 
 kolofon.no Om boka Et forskerliv i Janteland. 2006
 hellasforum.net  Artikkel om Kjell Aartun og Linear A: «Linear A. The Decipherment of Minoan Script and Language»
 Linear A Minoen Script and Language, Hellasforum.net  Invendinger mot Kjell Aartuns decifrering

Kategori:Norske filologer
Kategori:norske lutherske teologer
Kategori:Medlemmer av Det Norske Videnskaps-Akademi
Kategori:Kongens fortjenstmedalje i gull
Kategori:Statsstipendiater
Kategori:Personer fra Finnøy kommune